open-index/open-wikipedia-markdown huggingface dataset:
קרן גרובר

**קרן גרובר** (באנגלית: The **Gruber Foundation**) היא קרן נדבנות, שהוקמה בשנת 1993 על ידי פיטר ופטרישיה גרובר וממוקמת באוניברסיטת ייל בניו הייבן, קונטיקט. משימת הקרן היא לכבד ולעודד מצוינות בתחומי הקוסמולוגיה, הגנטיקה, מדעי המוח, צדק וזכויות נשים. הקרן תומכת בשלוש יוזמות פרוגרמטיות עיקריות:: פרסי גרובר ופרסי המדענים הצעירים; מלגות גרובר למדע; ותוכנית גרובר לצדק עולמי וזכויות נשים בבית הספר למשפטים באוניברסיטת ייל.

## פרסי גרובר
הפרסים, המוענקים למדענים בולטים, מדענים חברתיים ומשפטנים בנושאים אלה, מעניקים מדליית זהב ופרס כספי בסך 500,000 דולר ארצות הברית. תוכנית הפרסים הבין־לאומית מעניקה את פרסי גרובר בתחומים הבאים:
* פרס גרובר בקוסמולוגיה הוענק לראשונה בשנת 2000
* פרס גרובר בגנטיקה הוענק לראשונה בשנת 2001
* פרס גרובר במדעי המוח הוענק לראשונה בשנת 2004
* פרס גרובר לצדק הוענק משנת 2001 ועד ל־2011
* פרס גרובר לזכויות נשים הוענק משנת 2003 ועד ל־2011

פרסי המדענים הצעירים מכבדים מדענים בין־לאומיים מבריקים בתחילת דרכם ונבחרים בשותפות עם ארגונים מדעיים גדולים:
* מלגות האיגוד האסטרונומי הבין־לאומי
* פרס החוקר הצעיר על שם רוזלינד פרנקלין בשותפות עם אגודת הגנטיקה של אמריקה  והאגודה האמריקאית לגנטיקה אנושית
* פרס המחקר הבין־לאומי על שם פיטר ופטרישיה גרובר במדעי המוח בשותפות עם האגודה למדעי המוח
* פרסי פיטר ופטרישיה גרובר במכון ויצמן למדע, רחובות, ישראל

## מלגות גרובר למדע
מלגות המדע על שם גרובר, שהוקמו בשנת 2011, הן פרסים לסטודנטים מבית הספר לתארים מתקדמים באמנויות ובמדעים באוניברסיטת ייל . מדי שנה, רק כ־20 מלגות מוענקות למועמדים במדרגים הגבוהים ביותר לתוכניות דוקטורט במדעי החיים, הקוסמולוגיה והאסטרופיזיקה, כהוקרה על הישגיהם הבולטים והבטחתם יוצאת הדופן. תוכניות הדוקטורט המשתתפות בייל כוללות:

## תוכנית גרובר למען צדק עולמי וזכויות נשים

התוכנית מנוהלת על ידי בית הספר למשפטים באוניברסיטת ייל, והיא המשכה של הפרסים הקודמים למען צדק עולמי וזכויות נשים, שממנה התפתחה. נכון להיום, התוכנית מורכבת מארבעה מרכיבי ליבה:
* סמינר חוקתיות גלובלי
* הרצאות גרובר מכובדות בנושא צדק עולמי וזכויות נשים
* מלגות גרובר לצדק עולמי וזכויות נשים
* פרויקט גרובר בצדק עולמי וזכויות נשים

## קישורים חיצוניים

* 

## הערות שוליים

קטגוריה:קרנות נדבנות
קטגוריה:קרנות למחקר מדעי
ישיבת תורת משה

**ישיבת תורת משה** היא ישיבה ליטאית לדוברי אנגלית בירושלים. הישיבה נוסדה בשנת ה'תשמ"ב במטרה לתת מענה לתלמידי ישיבה ממדינות דוברות אנגלית. מאז למדו בה יותר מ-1,000 תלמידים.

כל תלמידי הישיבה דוברי אנגלית. הרוב המכריע של התלמידים מגיע מקנדה ומארצות הברית. ומיעוטם מגיע ממדינות אחרות כמו דרום אפריקה ואנגליה.

הישיבה אינה מתנגדת ללימודים אקדמיים כל עוד הם נועדו למטרות פרנסה בלבד, ורבים מבוגריה עוסקים במקצועות שנדרש עבורם תואר אקדמי.

## היסטוריה
הישיבה הוקמה בשנת ה'תשמ"ב על ידי הרב משה מיזלמן, נכדו של הרב משה סולובייצ'יק ואחיינו ותלמידו של הרב יוסף דב סולובייצ'יק, יחד עם הרב דניאל לרפלד, שבהמשך היה ראש ישיבת בית ישראל, (נפטר בכ"א באלול ה'תשפ"ה) הרב מייזלמן קרא לישיבה על שם סבו, הרב משה סולובייצ'יק. הישיבה שכנה תחילה במכון הארי פישל בשכונת הבוכרים בירושלים.

מאוחר יותר עברה הישיבה למרכז העיר, ובשנת ה'תשס"ט עברה הישיבה לבניין הקבע שלה בשכונת סנהדריה המורחבת. בניין הישיבה כולל בית מדרש, חדר אוכל, פנימייה ומגרש כדורסל.
תוכנית הלימודים בישיבה היא בת שלוש שנות לימוד, והיא מחולקת לשני מסלולים, אך תלמידים רבים נשארים ללמוד בה זמן רב יותר. קיים גם מסלול בוגרים המיועד לתלמידי ישיבה ותיקים.

## רבני הישיבה
ראש הישיבה הוא הרב משה מייזלמן. המשגיח הוא הרב אלחנן מאיר פישמן, בוגר ישיבת כרם ביבנה, ישיבת נובהרדוק, ותלמידם של הרב צבי קושלבסקי, הרב שלמה וולבה והרב שלמה ברוודה.

הרמים בישיבה הם, הרב יחיאל מיכל שורקין מחבר הספר הררי קדם תלמידו של הרב יוסף דוב סולובייצ'יק, וכן הרב יהודה אברמוביץ, תלמידו של הרב נחום פרצוביץ, והרב זאב קליין, תלמידו של הרב אבא ברמן.

אחד מרבני הישיבה, הרב משה טברסקי, נרצח (יחד עם ארבעה אחרים) בפיגוע בבית הכנסת קהילת בני תורה בשכונת הר נוף בירושלים.

## קישורים חיצוניים
* 
* שיעורי ישיבת תורת משה באינטרנט 

## הערות שוליים

תורת משה
קטגוריה:סנהדריה המורחבת
תורת משה
קטגוריה:יהדות ארצות הברית: חינוך
סורת א-נג'ם

ממוזער|'''סורת א-נג'ם'''

**סורת א-נג'ם** (בערבית: **سورة النجم**, "הכוכב") היא הסורה ה-53 בקוראן. היא מונה 62 פסוקים, ושמה נגזר מהפסוק הראשון בה.

## תוכן הסורה
סורת א-נג'ם עוסקת בעיקר בנושאים שלהלן:
* העולם הבא.
* גורלן של אומות קדומות, שעל פי האמונה האסלאמית נכחדו בגלל מרדנותם באל.
* מונותאיזם ופוליתאיזם.
* הקשר בין גבריאל ונביא האסלאם מוחמד.

## קישורים חיצוניים

## הערות שוליים

קטגוריה:סורות
מיילס אדמונד קוטמן

**מיילס אדמונד קוטמן** (באנגלית: **Miles Edmund Cotman**; 5 בפברואר 1810 – 23 בינואר 1858) היה אמן אנגלי מבית הספר לציירים בנוריץ', בנו הבכור של ג'ון סל קוטמן.

## ביוגרפיה
קוטמן נולד ב-5 בפברואר 1810, בנם של האמן ג'ון סל קוטמן ואן מיילס. הוא למד מציוריו של אביו, והציג לראשונה באגודת הציירים של נוריץ' בגיל שלוש עשרה. עד לסגירת האגודה בשנת 1833 הוא הציג שישים עבודות, חלקן בצבעי המים, כנראה על בסיס הדפסים, או על פי רישומים של חבר אביו.

כשאביו עזב את תפקידו ועבר להוראה בקינגס קולג' בלונדון, מיילס קוטמן לקח על עצמו את עבודתו כמאסטר לציור בנוריץ'. לאחר שנמכר בית המשפחה בסנט מרטין בנוריץ', עבר ללונדון כדי לסייע לאביו, ואילו אחיו הצעיר, ג'ון ג'וזף, שליווה את אביו לעיר הבירה, חזר להמשיך את פרקטיקת ההוראה של המשפחה.

בתחילה לא היה למיילס קוטמן תפקיד רשמי בבית הספר, אך בדצמבר 1836 מונה לעוזר מאסטר לציור. לפעמים אביו והוא שיתפו פעולה בציורים. יצירה משותפת אחת מתארת את הרס הספינה הנושא את יצירות האמנות שמכר רוברט וולפול לקתרין הגדולה - אירוע דמיוני לחלוטין. הוא עמד לצד אביו במהלך מחלות והיעדרויות, והצליח למלא את תפקידו לאחר מותו בשנת 1842.

צבעי המים שלו הושפעו מסגנון עבודותיו הצבעוניות יותר של אביו בסוף שנות ה-20 של המאה ה-19 ובתחילת שנות ה-30. אביו, ג'ון סל קוטמן, חשב כי לבנו יש סגנון נוקשה מדי, אבל סגנונו השתחרר בהדרגה. הוא אהב במיוחד לצייר סצנות מסע, לפעמים על סמך רישומים שהוכנו על גבי סירה קטנה בבעלות משפחת קוטמן בטיולים לאורך חוף משפך התמזה ועד לנהר מדוויי.

מאמצע שנות ה-30 הציג לעיתים קרובות גם בלונדון וגם בנוריץ', ורבות מהיצירות היו בצבעי שמן. במשך רוב זמנו בלונדון הוא גר ליד כיכר ברונסוויק, אולם בשנת 1851 עבר להברסטוק היל, וזמן קצר לאחר מכן עזב את לונדון בגלל בריאות לקויה. הוא עבר לגור עם אחיו ג'ון ג'וזף בת'ורפ, ליד נוריץ', מאוחר יותר הם עברו לפלומסטד.

הוא נפטר בבית החולים נורפוק ונוריץ' ב־23 בינואר 1858.

## גלריה
 
File:Aylsham Church - Miles Edmund Cotman.jpg | כנסית היילסהם

File:Below Langley (BM 1863,0418.201).jpg | ליד לאנגלי

File:Colonel Harvey's Meadow Thorpe near Norwich (BM 1863,0418.202).jpg | חווה ליד נוריץ'

קובץ:The Red House on the Yare at Norwich (BM 1863,0418.204).jpg | הבית האדום ליד נוריץ'

 

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1810
קטגוריה:בריטים שנפטרו ב-1858
יונתן ריקליס

**יונתן ריקליס** (נולד ב-1986) הוא מלחין, מפיק מוזיקלי ופסנתרן ישראלי.

## ביוגרפיה
ריקליס נולד בתל אביב-יפו לבמאים ערן ריקליס ודינה צבי-ריקליס. בוגר בית הספר לג'אז, ה"ניו סקול" שבניו יורק ומגמת הג'אז של תלמה ילין.

בשנת 2011 השתתף בהפקת האלבום, "מחשב לכל ילד", של הרכב ההיפ הופ כהן@מושון, בו חבר השחקן והמוזיקאי מיכאל מושונוב, חבר ילדותו. ריקליס היה שותף בהפקת השירים: "קלאסיקלטת" ו"צלם תמונה". בהמשך השתתף גם בהפקת המיקסטייפ שלהם, "חרמויל'ה מכוכב משה".

במשך השנים, הלחין ריקליס מוזיקה לסרטים וסדרות שונים אותם ביים אביו ערן ריקליס, בהם סדרת הדרמה "המשאית" (2002), סרט הדרמה "ערבים רוקדים" מ-2014, "אשת השגריר" ו"מסתור" (2017). האחרון זיכה את ריקליס במועמדות לפרס אופיר למוזיקה המקורית הטובה ביותר בטקס פרסי אופיר לשנת 2017, אך הפסיד לסרט "פוקסטרוט".

בשנת 2019 יצאו לאקרנים הסרטים "עכביש ברשת", שהיה מועמד לפרס אופיר למוזיקה המקורית הטובה ביותר בטקס פרסי אופיר לשנת 2020, לו הלחין את המוזיקה, והסרט "אול אין", לו הלחין את המוזיקה יחד עם צחי הלוי. באותה השנה, הוציא יחד עם מיכאל מושונוב את האלבום "רדיקלים חופשיים".

## דיסקוגרפיה
### אלבומי אולפן
* 2020: רדיקלים חופשיים (עם מיכאל מושונוב)

### אלבומי פסקול
* 2014: ערבים רוקדים
* 2016: מסתור
* 2020: עכביש ברשת

## קישורים חיצוניים

## הערות שוליים

קטגוריה:מלחיני קולנוע ישראלים
קטגוריה:מלחיני ג'אז ישראלים
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:פסנתרנים ישראלים
קטגוריה:תל אביב-יפו: אישים
קטגוריה:בוגרי תלמה ילין
קטגוריה:נגני ג'אז: פסנתרנים
קטגוריה:מוזיקאי ג'אז
קטגוריה:בוגרי ניו סקול
קטגוריה:ישראלים שנולדו ב-1986
קאנט 6

**קאנט 6** (באיטלקית: **CANT 6**) היה מטוס ימי דו-כנפי וחד-מנועי שהוגדר כמפציץ מתוצרת חטיבת כלי הטיס של יצרנית המטוסים האיטלקית **Cantieri Riuniti dell'Adriatico**  (שם רשמי: **Cantieri Riuniti dell'Adriatico C.R.D.A**) אשר ערך את טיסת הבכורה בשנת 1925.

מנהל התכנון והייצור היה המהנדס האווירונאוטי "Raffaele Conflenti" .

## ממאפייני "קאנט 6"
* יוצרו 3 יחידות
* "קאנט 6" היה מטוס ימי בגוף אמצעי המאופיין בתא טייס פתוח בפוזיציה קדמית, תצורת כנף דו-כנפית עם כנפיים בגודל שווה המחוברות זו לזו על ידי סדרה של תמוכות ומוטות, כאשר התחתון מצויד במצופים מאזניים קטנים וזנב צלב עם מישורים אופקיים חצי תלויים והטלה חד צדדית
* מערכת שיגור הטורפדו נקשרה לעמוד שהונח מתחת לכנף הימנית
* חימוש ההגנה כלל שתי עמדות המצוידות במקלע לואיס בגודל 7.7 מ"מ כל אחת
* מערכת ההנעה: 3 מנועים 12V צילינדרים בפוזיציה 60° מעלות, 24.4 ליטר המפיק 400 כ"ס בתצורה דוחפת מתוצרת "Lorraine-Dietrich"  מסוג "Lorraine 12D" , סוג מנוע "12 Db", מנוע קירור מים

### גרסות
* "CANT 6" – יוצרה 1 יחידה לשירות צבאי שהוגדרה מפציץ עבור חיל האוויר המלכותי האיטלקי
* "CANT 6ter" – יוצרו 2 יחידות לשירות אזרחי כמטוסי נוסעים, 11 נוסעים, שפעלו בשירות "Società Italiana Servizi Aerei"  (שם נפוץ: S.I.S.A)

## גלריה

קובץ:CANT 6 ter Le Document aéronautique June,1928.jpg | "קאנט 6" בגרסה אזרחית (צולם בשנת 1928)
קובץ:Lorraine 400hp aircraft engine front-left 2010 The Sky and Space.jpg | "קאנט 6" – מבט למנוע 12V צילינדרים שהורכב ב"קאנט 3" (הורכבו 3 מנועים זהים)


## ראו גם
* קאנט 7
* קאנט 10
* קאנט 25
* קאנט Z.511

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסים ימיים
קטגוריה:מפציצים
קטגוריה:מטוסי נוסעים
אבנר גולסה

**אבנר גולסה** (1957 – 24 באוגוסט 2020) היה כדורגלן ישראלי, ששיחק בעמדת הקשר בקבוצת הפועל כפר סבא.

גולסה נולד בכפר סבא, למשפחת עולים מתימן. אבנר היה אביהם של רועי גולסה, אייל גולסה, ואוראל גולסה, כולם הפכו גם לכדורגלנים מקצועיים.
התגורר בבת חפר.

## זכיות
### עם הפועל כפר סבא
* **[[ליגת העל בכדורגל|אליפות ישראל]]**
** **זכייה**: 1981/82
* **[[גביע המדינה בכדורגל|גביע המדינה]]**
** **2 זכיות**: 1974/75, 1979/80

## הערות שוליים

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל כפר סבא
קטגוריה:כפר סבא: כדורגלנים
קטגוריה:אישים הקבורים בבית הקברות פרדס החיים בכפר סבא
קטגוריה:בת חפר: אישים
קטגוריה:ישראלים שנולדו ב-1957
קטגוריה:ישראלים שנפטרו ב-2020
אנדרטת חטיבת גולני בחרמון

**אנדרטת חטיבת גולני בחרמון** היא אנדרטה הנמצאת ברמת הגולן, בשולי הר החרמון, סמוך לחניון התחתון של אתר החרמון, ממזרח לכביש 98. האנדרטה מציינת את קרבות חטיבת גולני בחרמון במלחמת יום הכיפורים. באנדרטה מונצחים 82 לוחמי חטיבת גולני שנפלו בקרבות על החרמון במלחמת יום הכיפורים. האנדרטה נחנכה בתשרי תשל"ח, ארבע שנים אחרי המלחמה.

## חטיבת גולני בחרמון במלחמת יום הכיפורים
מוצב החרמון נפל לידי הסורים ביום הראשון למלחמה, י' בתשרי תשל"ד (6.10.1973). כעבור יומיים, במסגרת הניסיון הישראלי הראשון לכיבוש החרמון במלחמת יום הכיפורים, תקפה חטיבת גולני את החרמון אך נבלמה על ידי הסורים.

רק לקראת סיום המלחמה, בליל 21.10.1973, תקף צה"ל בשנית, במסגרת מבצע קינוח: כוח צנחנים הגיע במסוקים למוצב החרמון הסורי וצר על הסורים ממזרח, כוח מחטיבת גולני עלה מכיוון מערב לאחר שמיעת תדריך מפקד החטיבה, אמיר דרורי: "הפסקת האש קרובה ויש לפעול במהירות. החרמון הוא העיניים של המדינה." לאחר שעות של לחימה כבש צה"ל את החרמון בצהרי כ"ו בתשרי תשל"ד, 22.10.1973.
בקרב הראשון נפלו 25 לוחמי גולני, בקרב השני נפלו 4 צנחנים ו-55 לוחמי חטיבת גולני.

## האנדרטה
האנדרטה נמצאת על גבעה קטנה של עפר וסלעים, למרגלות החרמון, בשטח בו לחמה החטיבה.

האנדרטה כוללת קיר זיכרון מעוגל, השוכן בלב רחבת חצץ שחור, שלפניו מעמד ללפיד יזכור.
צידו האחד של הקיר הוא בטון חשוף ובו ציטוט מתוך המקאמה הידועה של חיים חפר "החרמון של גולני": "כאן הולכים לאט/ כאן יש אבנים שעליהן לא דורכים/ כאן מצבות מלחמה כואבות בין סלע ושיח".
הצד השני של הקיר בנוי אבני גיר מקומיות שסותתו והותאמו זו לזו, ובמרכז חלקו הימני סמל צה"ל. בחלק השמאלי של הקיר, מעל למילה "יזכור" באותיות מתכת אדומות, לוח ארד הנושא את שמות הנופלים. בראש הלוח נכתב: "לזכר בנינו שנפלו בחרמון".

הקיר מבטא עוצמה וכוח, לצד מסרים של מוות ונצחיות הטמונים באבן.
השמות הרקועים בנחושת ארד כאילו יהיו חקוקים בלב הזוכרים לנצח.
האנדרטה משקיפה על נוף רמת הגולן, בו נלחמה היחידה.

ההנצחה ביוזמת משפחות הנופלים. בוצעה על ידי האדריכל גרשון קליינמן.

בקרבת האנדרטה ניצבת אנדרטה לחללי גדוד 17 של החטיבה בקרבות החרמון.

## קישורים חיצוניים
* 
* אנדרטה לחללי גולני בחרמון , באתר "גולן"
* 

לוחמי גולני שנפלו בחרמון במלחמת יום הכיפורים
קטגוריה:אנדרטאות חטיבתיות בישראל
קטגוריה:מלחמת יום הכיפורים: אנדרטאות
קטגוריה:אנדרטאות חטיבת גולני
קטגוריה:חטיבת גולני במלחמת יום הכיפורים
קטגוריה:החרמון
Z39.50

**Z39.50** הוא תקן בינלאומי של פרוטוקול תקשורת שרת-לקוח, לשכבת היישום המשמש לחיפוש ואחזור מידע ממסד נתונים מעל רשת תקשורת ב TCP/IP. הוא מכוסה על ידי תקן ANSI/NISO Z39.50, ותקן ISO 23950. המתחזק הרשמי של התקן היא הסוכנות האמריקאית "ספריית הקונגרס".

Z39.50 נמצא בשימוש נרחב בספריות גדולות מקוונות, לעיתים קרובות מוטמע במערכות ספרייה משולבות ותוכנות של ניהול רשומות ביבליוגרפיות. חיפושים בין-ספרייתיים הם לעיתים קרובות מיושמים עם שאילתות המבוססות Z39.50.

עבודה על פרוטוקול Z39.50 החלה בשנות ה-1970, ועודכנה עם גרסאות ב-1988, 1992, 1995 ו-2003. שפת השאילתות הנפוצה CQL (ראשי תיבות של: Contextual Query Language, נקראה בעבר Common Query Language) מבוססת על הסמנטיקה של Z39.50.

## ניהול חומת האש
Z39.50 משתמש בפורט IP הרשום 210 (מתוך רשימת ה Well known ports). בפועל רוב השרתים אמנם משתמשים בפורט 210, אך, יש גם עשרות פורטים אחרים בשימוש ברחבי העולם על ידי Z39.50 (למשל 2100, 2200, 2210, 2213, 3520, או במקרה אחד, יציאות 2101 ומעלה עבור בסיסי נתונים שונים).

## הערשות שוליים

## קישורים חיצוניים
* Z39.50 Maintenance Agency
* Z39.50 Standard Document (pdf)

קטגוריה:ספריית הקונגרס
קטגוריה:תקנים בתקשורת מחשבים
קטגוריה:מסדי נתונים
קטגוריה:תקני ISO
Save the Day

"**Save the Day**" הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפרית האמריקאית לורן היל, מתוך אלבום האוסף של קארי, *[[The Rarities]]*. השיר יצא לאור ב-21 באוגוסט 2020, על ידי חברות התקליטים לגסי רקורדינגס וקולומביה רקורדס, כסינגל הראשון מתוך אלבום האוסף.

השיר הגיע למקום השני במצעד שירי ה-R&B הדיגיטליים.

## רקע וכתיבה
השיר נכתב על ידי מריה קארי, ג'רמיין דופרי, ג'יימס רייט, צ'ארלס פוקס ונורמן גימבל והופק על ידי קארי ודופרי גם כן. השיר דוגם בתוכו קטעים מתוך השיר "Killing Me Softly", של להקת פוג'יז, שיצא לאור בשנת 1996 ואותו לורן היל הקליטה גם כן במסגרת חברותה בלהקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.

## וידאו קליפ
האודיו הרשמי של השיר פורסם ב-21 באוגוסט 2020, בערוץ היוטיוב הרשמי של מריה קארי וצבר למעלה ממיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:בלדות משנות ה-2020
קטגוריה:בלדות R&B עכשוויות
Out Here on My Own

**Out Here on My Own** (בעברית: **כאן בחוץ לבדי**) הוא סינגל שהוקלט על ידי הזמרת-יוצרת האמריקאית איירין קארה, מתוך הפסקול *[[Fame (פסקול)|Fame]]*. את השיר כתבה הזמרת לסלי גור עם אחיה. השיר יצא לאור באוגוסט 1980, כאחד משירי הנושא של הסרט "תהילה", מתוכו הקליטה קארה שיר נוסף שהפך ללהיט בינלאומי, "Fame".

במרוצת השנים הוקלטו שלל גרסאות כיסוי של השיר, תוך שאחת מהן הצליחה להפוך ללהיט ולהגיע לעשירייה הפותחת בשווייץ.

## הצלחה
השיר זכה להצלחה מסחרית רבה כאשר הגיע למקום ה-19 במצעד הבילבורד הוט 100, שם שהה שבועות רבים במצעד ואף הפך לאחד מהשירים המצליחים ביותר של קארה. במצעד השירים העכשוויים למבוגרים הגיע בשיאו למקום ה-20, תוך שהצליח לשהות במצעד מספר שבועות רב גם כן.

במצעד הסינגלים הבריטי הגיע השיר למקום ה-58 וזכה להצלחה נאה במצעד.

## פרסים ומועמדויות
השיר הועמד לפרס אוסקר לשיר המקורי הטוב ביותר, אף הפסיד לשירה האחר של קארה "Fame", שזכה בפרס. כמו כן, הייתה זו הפעם הראשונה בהיסטוריית טקס פרסי האוסקר ששני שירים מאותו סרט הועמדו באותה הקטגוריה וזאת, בנוסף לכך שאחד מהם אף הצליח לזכות בפרס.

בנוסף לכך, נמכר השיר בכמויות רבות מה שהפך אותו לשיר "מולטי-פלטינה", ברחבי העולם.

## מיקומי שיא

## גרסתה של מריה קארי

**Out Here on My Own** (בעברית: **כאן בחוץ לבדי**) הופץ מחדש בשנת 2020, על ידי הזמרת-יוצרת האמריקאית מריה קארי. השיר יצא בסמוך לשנת 2020, על ידי חברות התקליטים לגסי רקורדס וקולומביה רקורדס, כסינגל השני מתוך אלבום האוסף שלה, *[[The Rarities]]*.

את השיר הקליטה מריה קארי כבר בשנת 2000, ורק בשנת 2020 היא החליטה להפיץ אותו לרשתות הזרמות המדיה השונות.

## הצלחה וביקורת
גרסת הכיסוי של קארי זכתה להצלחה כאשר מבקרי מוזיקה שונים ביקרו אותה. בניו יורק דיילי ניוז סקרו את גרסת הכיסוי של קארי, תוך שהמליצו למאזינים לשמוע אותה. במגזין הבילבורד סקרו את השיר באופן מקיף, תוך שהזכירו את העובדה שקארי הייתה חובבת של הסרט "תהילה".

באתר מוזיקת הרית'ם אנד בלוז Rated R&B, סקרו את השיר גם כן.

## וידאו קליפ
האודיו הרשמי של השיר הועלה לערוץ היוטיוב של קארי ב-18 בספטמבר 2020, בסמוך לצאתו של השיר כסינגל. האודיו זכה להצלחה מתונה כאשר צבר למעלה מ-150 אלף צפיות בפחות משבועיים לצאתו, תוך שבהמשך העלתה קארי גם את קליפ המילים הרשמי של השיר.

## קישורים חיצוניים

## הערות שוליים

קטגוריה:שירי 1980
קטגוריה:סינגלים מ-1980
קטגוריה:סינגלים מ-2020
קטגוריה:שירי איירין קארה
קטגוריה:שירי מריה קארי
קטגוריה:שירים באנגלית
קטגוריה:שירים מסרטי קולנוע
קטגוריה:בלדות משנות ה-1980
בית הכנסת של אגר

**בית הכנסת של אגר** (בהונגרית: **Egri zsinagóga**) הוא מבנה שכבר לא קיים בעיר אגר. המבנה היה קיים במחצית הראשונה של המאה ה-20.

## היסטוריה
בית הכנסת נבנה בין השנים 1911 לבין 1913 על פי תוכניותיו של אדריכל בתי הכנסת ההונגרי-יהודי הגדול ליפוט באומהורן, בסגנון אקלקטי מאוחר ובסגנון אר נובו. הוא נבנה בפינת רחוב קארוי היבאי (Hibay Károly) של היום ורחוב לאיוש קושוט. הבניין נחנך ב־13 בספטמבר 1913. צורתו וסגנונו אופייניים לאדריכלות בית הכנסת של באומהורן ולכן ניתן לראות דמיון ברור עם בית הכנסת החדש של סגד או בית הכנסת של נובי סאד. בית הכנסת הצליח לשרת את הקהילה היהודית הניאולוגית של אגר במשך כמה עשורים בלבד. כיוון שהקהילה היהודית המקומית הושמדה ברובה (כ-90%) במהלך השואה במלחמת העולם השנייה, היהודים שרידי השואה לא יכלו לשמור על הבניין השדוד, ההרוס והמוזנח ומכרו אותו לעיריית העיר אגר.

## ההריסה
הבעלים החדש לא טיפל כראוי בבניין, בית הכנסת שימש כמחסן, ועמד ריק עם דלתות פתוחות ופרוצות במשך זמן רב. לבסוף פוצץ בשנת 1967 בתירוץ ש"גודלו המוגזם מקלקל את הנוף העירוני".

על כך דיווח בשבחים היסטוריון האמנות המפורסם של אותה עת מיהאי דצ'י (Detshy Mihály):

: *"במקביל לשחזור בלוקי הבנינים בעיר, בוצעו גם בחלקים האחרים של מרכז העיר השלמות של "שניים חסרות".* *אולי המוצלח שבהם הוא מלון יוניקורניס, שנבנה בפינת רחוב קושוט ורחוב קארוי היבאי, במקום המבנה המפריע של בית הכנסת, בעל הכיפה, שהמתיימר להיות בסגנון מזרחי, מבנה שהפריע לנוף העיר שנפתח מהטירה.* *עם מסתו הרגועה וחזיתותיו הידידותיות, המלון משתלב בצורה נעימה יותר בסביבתו."*

מלון יוניקורניס, שנבנה במקום בית הכנסת ונקרא על שם החד-קרן שמופיע בסמל העיר של אגר, נפתח ב-3 באוקטובר 1969. הבניין עומד שם עד היום. זיכרון בית הכנסת נשמר בכמה גלויות צבעוניות ותצלומים בשחור לבן.

בקרבת מקום נמצא בית כנסת נוסף באגר, בית הכנסת הקטן, שנבנה בשנות ה-40 של המאה ה-20 ובו מתקיימות כיום תערוכות אמנות בת זמננו.

## ראו גם
* רשימת בתי הכנסת בהונגריה

## לקריאה נוספת
* לאסלו גרה: בתי הכנסת של הונגריה, בודפשט, 1989,
* הרס אנדרטאות במרכז אגר
* "ועשו לי מקדש ושכנתי בתוכם": היה פעם בית כנסת באגר, 
* רודולף קליין: בתי כנסת בהונגריה 1918-1782 Rudolf Klein: *Zsinagógák Magyarországon 1782–1918: Synagogues in Hungary 1782–1918.* 2011  .

## קישורים חיצוניים

קטגוריה:הונגריה: בתי כנסת
קטגוריה:הונגריה: בתי כנסת נאולוגיים
קטגוריה:בתי כנסת שנחרבו
קטגוריה:בתי כנסת אשכנזיים
CQL

**CQL** (ראשי תיבות באנגלית של: **C**ontextual **Q**uery **L**anguage תרגום: שפת שאילתות מבוססת הקשר), בעבר **C**ommon **Q**uery **L**anguage, היא שפה רשמית המייצגת שאילתות המיועדת למערכות אחזור מידע כגון מנועי חיפוש, קטלוגים ביבליוגרפיים וארכיוני מידע של מוזיאונים. CQL מבוססת על הסמנטיקה של Z39.50, ויעדי העיצוב שלה הם שהשאילתות יהיו קריאים לאדם, השפה צריכה להיות אינטואיטיבית, במקביל לשמירה על יכולת ביטוי מורכבות יותר של שפות שאילתות. הוא מפותח ומתוחזק על ידי צוות התחזוקה של התקן Z39.50, חלק מהסוכנות האמריקאית "ספריית הקונגרס".

## דוגמאות לתחביר שאילתה
שאילתות פשוטות:

```sql
dinosaur
"complete dinosaur"
title = "complete dinosaur"
title exact "the complete dinosaur"
```

שאילתות עם לוגיקה בוליאנית:

```sql
dinosaur or bird
Palomar assignment and "ice age"
dinosaur not reptile
dinosaur and bird or dinobird
(bird or dinosaur) and (feathers or scales)
"feathered dinosaur" and (yixian or jehol)
```

שאילתות גישה למפתח העניינים:

```sql
publicationYear < 1980
lengthOfFemur > 2.4
bioMass >= 100
```

שאילתות על סמך קרבה של מילים אחת לשנייה במסמך:

```sql
ribs prox/distance<=5 chevrons
ribs prox/unit=sentence chevrons
ribs prox/distance>0/unit=paragraph chevrons
```

שאילתות לרוחב ריבוי ממדים:

```sql
date within "2002 2005"
dateRange encloses 2003
```

שאילתות מבוססות הרלוונטיות:

```sql
subject any/relevant "fish frog"
subject any/rel.lr "fish frog"
```

הדוגמה האחרונה עושה שימוש באלגוריתם מסוים עבור רגרסיה לוגיסטית.

## קישורים חיצוניים
* 
* CQL - דף הבית
* Z39.50 Maintenance Agency
* A Gentle Introduction to CQL
## הערות שוליים

קטגוריה:שפות שאילתות
קטגוריה:ספריית הקונגרס
קטגוריה:ספרנות
Te Mueves

"**Te Mueves**" (בעברית: "**את/ה זז/ה**") הוא סינגל שהוקלט על ידי צמד הזמרים הלטיני ציון & לנוקס, ביחד עם זמרת הרגאטון הדומיניקנית נאטי נטשה. השיר יצא לאור ב-17 ביולי 2020, על ידי חברת התקליטים האחים וורנר לטין, כסינגל שלא מתוך אלבום. השיר הוקלט באולפני קרטרייה.

השיר הגיע למקום ה-32 במצעד האירפליי הלטיני.

## רקע וכתיבה
השיר נכתב על ידי מייק סאבאת', טייני, קודאין, בטו פרז, סרחיו מינסקי, רג'י "אל אותנטיקו", ג'יזל, לנוקס, רפאל פינה, ציון ונאטי נטשה והופק על ידי סאבאת' וטייני גם כן. השיר והווידאו קליפ הנלווה שיצא עבורו זכו לביקורות שונות בסמוך לצאתם מטעם מבקרי המוזיקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של וורנר מיוזיק לטינה ב-17 ביולי 2020, בשידור חי. הקליפ צבר למעלה מ-25 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על ריקודים
קטגוריה:סינגלים בהוצאת וורנר מיוזיק לטינה
קאנט 7

ממוזער|270px|"קאנט 7"
**קאנט 7** (באיטלקית: **CANT 7**) היה מטוס ימי דו-כנפי מסוג "ספינה מעופפת" וחד-מנועי שהוגדר כמטוס אימון מתוצרת חטיבת כלי הטיס של יצרנית המטוסים האיטלקית **Cantieri Riuniti dell'Adriatico**  (שם רשמי: **Cantieri Riuniti dell'Adriatico C.R.D.A**) אשר אב הטיפוס ערך את טיסת הבכורה ב-25 ביולי 1924.

מנהל התכנון והייצור היה המהנדס האווירונאוטי "Raffaele Conflenti" .

## ממאפייני "קאנט 7"

* בין השנים 1924 – 1933 יוצרו 34 יחידות.
* "קאנט 7" היה מטוס ימי הבנוי מגוף מרכזי בולט. גוף המטוס התאפיין בתא טייס פתוח במצב קדמי שהסתיים מאחור בזנב צלב חד צדדי ובמישור אופקי מהודק.
* תצורת הכנף הייתה דו-כנפית, עם כנפיים בגודל שווה המחוברות זו לזו על ידי סדרה של תמוכות ומוטות, כאשר התחתונה מצוידת במצוף איזון קטן.
* ההנעה הופקדה על מנוע יחיד המותקן בתצורת דחיפה על הטירה הצינורית המרכזית ומחוברת למדחף עץ דו-להבי עם גובה קבוע.

### גרסאות
* אב טיפוס.
* "CANT 7" - יוצרו 13 יחידות, בדגם הורכב מנוע 6 צילינדרים בטור, מתוצרת "Isotta Fraschini V.4" , סוג מנוע "Isotta Fraschini V.4" .
* "CANT 7bis" - יוצרו 5 יחידות, בדגם הורכב מנוע 6 צילינדרים בטור, סוג מנוע "Isotta Fraschini V.6" .
* "CANT 7ter" - יוצרו 15 יחידות בין השנים 1925–1928, ב-11 יחידות הורכב מנוע 6 צילינדרים בטור מתוצרת "Società Piemontese Automobili"  סוג מנוע "SPA 6A" , ב-4 יחידות הורכב מנוע 6 צילינדרים בטור, מתוצרת "Isotta Fraschini V.4" , סוג מנוע "Isotta Fraschini Asso 200" .

### תצורות שירות
* מטוס אימון - עבור חיל האוויר המלכותי האיטלקי, לבית הספר לטיסה בטריאסטה הוקצבו המטוסים הראשונים.
* מטוסי נוסעים - שפעלו בשירות "Società Italiana Servizi Aerei"  (שם נפוץ: S.I.S.A), עבור 1 נוסע.

## ראו גם
* קאנט 6
* קאנט 10  
* קאנט 13 
* קאנט 18 
* קאנט 25
* קאנט Z.511

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסים ימיים
קטגוריה:מטוסי אימון
קטגוריה:מטוסי נוסעים
קרב חמשת הצבאות

250px|ממוזער|ההר הבודד, שלרגליו נערך הקרב
**קרב חמשת הצבאות** הוא קרב בדיוני המהווה חלק מההיסטוריה של הארץ התיכונה, עולם הפנטזיה של הסופר ג'ון רונלד רעואל טולקין. הקרב נערך בשנת 2941 לעידן השלישי, והשתתפו בו מצד אחד הגמדים, בני האדם והעלפים, ומצד שני האורקים והים.

הקרב מתואר בסוף הספר ההוביט, ובעיבוד הקולנועי שלו מהווה את עיקר החלק השלישי של הטרילוגיה.

## רקע
חבורה בת ארבעה עשר חברים – שלושה עשר גמדים שבראשם תורין צינת-אלון, שאליהם הצטרף בילבו בגינס, הוביט יושב הפלך – יצאה במסע אל בטן ההר שבו שוכן סמאוג הדרקון, במטרה לגרש אותו ולשקם את ארבור – שהייתה הממלכה הכבירה של הגמדים בני עם דורין. בילבו התגנב פנימה באמצעות שימוש בטבעת שהופכת אותו לבלתי נראה, ובעקבות כך הדרקון יצא לתקוף את עיר האגם אסגרות. ברד הקשת, לוחם נועז ומפקד פלוגת קשתים במשמר העיר, אשר היה נצר לשושלת מלכי דייל, ירה חץ לעבר סמאוג וקטל אותו.

ברד סייע לשר העיר לשקם את העיר וכרת ברית עם מלך העלפים, שצבאו צעד לעבר העיר אותה שעה. לאחר מכן הנהיגו מלך העלפים וברד כוח צבאי משותף של עלפים ובני אדם לעבר ההר הבודד, שבו התבצר תורין, אשר הפך עם מות הדרקון למלך בטן ההר, יחד עם גמדיו. תורין, נתמך בטענה כי האוצר במקורו היה שייך לאבותיו, סירב לבקשת ברד לחלוק את אוצר הדרקון, ואף קרא לקרובו מלך הגמדים מגבעות הברזל, דֵּין רגל ברזל בֶּן נֵין, לבוא לעזרתו. ברד ומלך העלפים הטילו מצור על ההר הבודד, ואליהם הצטרף גם גנדלף הקוסם. ברד הצליח לשאת ולתת עם תורין על הסכם לחלוקת האוצר בעזרתו של בילבו, אשר גנב את "לב ההר" – אבן חן היקרה למנהיג הגמדים – והעביר אותה לבני האדם, כדי למנוע את המלחמה. התגבורת המיוחלת של צבא גמדים בראשות דֵּין הגיעה וגרמה לתורין לזנוח את ההסכם.

## הקרב
רגע לפני שפרץ הקרב בין הגמדים לבין העלפים ובני האדם, הותקפו הן הצרים והן הנצורים על ידי צבאו של בולג (בנו של אזוג), מנהיג האורקים בהרי הערפל, יחד עם הווארגים, זאבי הענק. בתגובה התאחדו כוחות בני האדם, העלפים והגמדים. אף על פי שבתחילה נראה היה כי הכוחות של העמים החופשיים יעמדו מול כוחות האופל, המספרים העצומים של חייליו של בולג כמעט וגברו בסופו של דבר על הברית המשולשת. רק עזרה של העיטים שהגיעה באיחור, יחד עם **ביורן** (מעין אדם-דוב רב עוצמה, שהגמדים נפגשו עימו קודם לכן) היטתה את הכף כנגד האורקים שספגו תבוסה ונאלצו להימלט.

במהלך הקרב הנהיג תורין את חבורת הגמדים שלו בהסתערות אמיצה כנגד האורקים, נפצע אנושות בקרב וחולץ בידי ביורן, אשר הצטרף לקרב בדמות דוב אימתני והרג את בולג. בילבו השתמש בטבעתו ונעלם מן העין, אולם נפצע בראשו ואיבד את הכרתו עד מהרה.

בתום הקרב, בעודו מוטל על ערש דווי, התפייס תורין עם בילבו, לאחר שהשניים הסתכסכו בעקבות גנבת אבן החן, והתפכח מתאוות הבצע בה לקה בעקבות ההשתלטות על האוצר. לאחר מות תורין היה דֵּין רגל ברזל למלך הגמדים שבבטן-ההר. מלך העלפים הניח על חזהו של תורין את אבן החן שבילבו גנב, ועל קברו שבהר הבודד הוצבה חרבו "אורקריסט", אשר זוהרת בחשיכה בעת שאורקים ויצירי רשע נוספים קרבים, ובכך תמיד ניתנה לגמדים התרעה בהתקרב אויב לממלכתם אשר בבטן ההר.

קטגוריה:קרבות הארץ התיכונה
סקו קויטה

**סקו קויטה** (באנגלית: **Sékou Koïta**; נולד ב־28 בנובמבר 1999) הוא כדורגלן מאלי המשחק בעמדת החלוץ בגנצ'לרבירלי בהשאלה מצסק"א מוסקבה ובנבחרת מאלי.

## קריירת מועדונים

קויטה החל את הקריירה שלו במועדון הנוער של USC קיטה מעיר מולדתו. בשנת 2017, הוא חתם על חוזה ברד בול זלצבורג עד לשנת 2022, כשהאחרונה השאילה אותו ישירות לקבוצת הבת שלה, ליפרינג. ב-8 בינואר 2018, הוא הושאל לעונה אחת לוולפסברג. זלצבורג החזירה אותו לשורותיה לקראת עונת 20–2019 במטרה להפוך אותו לאחד מהחלוצים המשתלבים ברוטציה של הקבוצה. ב-18 בדצמבר 2019, קויטה חתם על הארכת חוזה עד לקיץ 2024.

נכלל בסגל נבחרת מאלי לטורניר גביע אפריקה לאומות 2023.

## תארים
### קבוצתיים
;רד בול זלצבורג
* אליפות אוסטריה: 2019/20, 2020/21, 2021/2022
* הגביע האוסטרי: 2019/20, 2020/21, 2021/2022

### בינלאומיים
;מאלי
* גביע אפריקה לאומות עד גיל 20: 2019

## קישורים חיצוניים

## הערות שוליים

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני ליפרינג
קטגוריה:כדורגלני וולפסברג
קטגוריה:כדורגלני רד בול זלצבורג
קטגוריה:כדורגלני צסק"א מוסקבה
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2023
קטגוריה:ספורטאים זרים באוסטריה
קטגוריה:ספורטאים זרים ברוסיה
קטגוריה:מאלים שנולדו ב-1999
קטגוריה:כדורגלני גנצ'לרבירלי
Free Woman

"**Free Woman**" (בעברית: "**אישה חופשייה**") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, *[[Chromatica]]*. השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום. ב-28 באוגוסט 2020, יצא הרמיקס הרשמי שלו.

השיר הגיע למקום ה-102 במצעד הבילבורד הוט 100.

## רקע ורמיקס
השיר נכתב על ידי ליידי גאגא, בלאדפופ, אקסוול ויוהנס קלר והופק על ידי בלאדפופ, אקסוול וקלר. השיר הוא שיר בסגנון היורוהאוס שמושפע ממוזיקת יורודאנס ומכמה סוגי מוזיקה נוספים, בדומה לשאר שירי האלבום. בשיר יש שימוש בכלי מקלדת וכלי מוזיקה נוספים שמותאמים לשאר שירי האלבום.

הרמיקס הרשמי של השיר יצא לאור ב-28 באוגוסט 2020 והופץ ברשתות הסטרימינג השונות. הרמיקס נעשה על ידי האני דיז'ון.

## הצלחה
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. בפחות מ-24 שעות, הצליח האודיו לצבור מאות אלפי צפיות, תוך שנכון לספטמבר 2020, צבר למעלה מ-3.4 צפיות. אודיו נוסף של השיר, צבר בשעות בודדות מאות אלפי צפיות גם כן ונכון לספטמבר 2020 מונה הצפיות שלו עומד על למעלה מ-2.3 מיליון צפיות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33.2 מיליון השמעות. במצעדים זכה השיר להצלחה, כאשר נכנס למצעדי הבילבורד, מצעדי חברת המצעדים הרשמית ומצעדים נוספים. כמו כן, הצליח השיר להגיע למקום השני במצעד השירים מתחת להוט 100.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ליידי גאגא
קטגוריה:שירים שהופקו על ידי בלאדפופ
קטגוריה:שירי להט"ב
קטגוריה:שירים על חופש
קטגוריה:שירים עם נושאים פמיניסטיים
קטגוריה:שירי יורודאנס
הארי לארווה

**הארי אדווין לארווה**, הוא נולד בשם **לאגרסטרם** (בפינית: **Harry Edvin "Harri" Larva**, הוא נולד בשם **Lagerström**; 9 בספטמבר 1906 – 15 בנובמבר 1980) היה אתלט פיני. אלוף אולימפי (אמסטרדם 1928) בריצת 1500 מטר. נוסף לכך, היה אלוף פינלנד (1928–1930 ו-1934) בריצת 800 מטר. בזירה הבינלאומית, לארווה וחבריו הפינים, שבלטו בעולם האתלטיקה של אותה תקופה, כונו "**[[הפינים המעופפים]]**".

## ביוגרפיה
לארווה נולד וגדל בטורקו בשם **הארי אדווין לאגרסטרם**. הוא אולץ לשנות את שם משפחתו, לאגרשטרם, על ידי אורהו קקונן יו"ר איגוד האתלטיקה הפיני בשנת 1928 ולימים נשיא פינלנד, בטענה שהשם לא נשמע פיני מספיק. 

### 1928
#### אלוף אולימפי
באולימפיאדת אמסטרדם (1928) זכה לארווה במדליית זהב בריצת 1500 מטר בשיא אולימפי חדש של 3:53.2 דקות, לפני ז'ול לדומג מצרפת (3:53.8 דקות) ובן ארצו אינו פורייה (3:56.4 דקות).

### 1932
באולימפיאדת לוס אנג'לס (1932) הוא סיים במקום עשירי בריצת 1500 מטר בתוצאה של 3:58.4 דקות.  

## חיים אישיים
לארווה היה חרט במקצועו.

## שיאים אישיים
* ריצת 400 מטר: 50.9 שניות (1929)
* ריצת 800 מטר: 1.53.7 דקות (1928)
* ריצת 1,000 מטר: 2.28.6 דקות (1928)
* ריצת 1,500 מטר: 3.52.0 דקות (1928)
* ריצת מייל: 4.11.0 דקות (1928)
* ריצת 2,000 מטר: 5.38.6 דקות (1929)
* ריצת 3,000 מטר: 8.46.0 דקות (1926)

## קישורים חיצוניים

קטגוריה:רצים למרחקים בינוניים
קטגוריה:אתלטים פינים
קטגוריה:אלופים אולימפיים: ריצת 1500 מטרים (גברים)
קטגוריה:אתלטים באולימפיאדת אמסטרדם (1928)
קטגוריה:אתלטים באולימפיאדת לוס אנג'לס (1932)
קטגוריה:פינים שנולדו ב-1906
קטגוריה:פינים שנפטרו ב-1980
Bonito Generation

**Bonito Generation** הוא אלבום הבכורה של להקת האינדי פופ הבריטית קרו קרו בוניטו. האלבום יצא לאור ב-21 באוקטובר 2016 דרך חברת התקליטים Double Denim Records.

## רקע
לאחר הוצאת המיקסטייפ הראשון של הלהקה בשנת 2013, "Intro Bonito", תכננה הלהקה להוציא את אלבום הבכורה שלה בשנת 2015, אך באוקטובר באותה השנה אמרה הלהקה בראיון ל-Stereogum כי היא עדיין בתהליך הבנה "מה היא רוצה לבטא באלבום הבכורה". העבודה על האלבום הסתיימה בתחילת חודש אוגוסט בשנת 2016, לאחר שארכה מעל לשנה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2016
קטגוריה:אלבומים באנגלית
קטגוריה:אלבומים ביפנית
קטגוריה:אלבומי אלקטרופופ
הפארק הלאומי ההרים הכחולים והרי ג'ון קרו

ממוזער| תחנת הסיירים בפארק הלאומי ההרים הכחולים והרי ג'ון קרו, יוני 2005 
**ההרים הכחולים והרי ג'ון קרו** הם פארק לאומי בג'מייקה. הפארק משתרע על שטח של 495.2 קמ"ר ותופס כ-4.5% משטח היבשה בג'מייקה.

הפארק ידוע ברחבי העולם בזכות המגוון הביולוגי שלו. פארק זה הוא האחרון משני בתי הגידול הידועים של פרפר זנב הסנונית (Papilio homerus), הפרפר הגדול ביותר בחצי הכדור המערבי, וכן בית הגידול לשחרור הג'מייקני שבסכנת הכחדה (Neospar nigerrimus), לחנק הג'מייקני (Epicrates subflavus) ולהוטיה הג'מייקנית (Geocapromys brownii).

הפארק הוכרז כאתר מורשת עולמית של אונסק"ו עבור קריטריונים שונים (תרבותיים וטבעיים) ב-3 ביולי 2015.

## קישורים חיצוניים

* 
* עמוד האמנות והתרבות של גוגל - הרי בלו וג'ון קרואו

## הערות שוליים

קטגוריה:ג'מייקה: גאוגרפיה
Mod

"**Mod**" (באנגלית: "**Mood**"; ובעברית: "**מַצַּב רוּחַ**") הוא שיר שהוקלט על ידי הזמר-יוצר הטורקי מוסטפא סנדל, ביחד עם הזמרת-יוצרת הטורקייה זיינפ באסטיק. הוא יצא לאור ב-12 בנובמבר 2019, בהוצאת חברת התקליטים דואן מיוזיק קומפני, כסינגל שלא מתוך אלבום.

השיר הגיע למקום הראשון בטורקיה טופ 20.

## רקע וכתיבה
השיר נכתב במקור על ידי מוסטפא סנדל בדומה לשירים נוספים שהוציא במהלך הקריירה המוזיקלית שלו, והוא הופק על ידי ביירק ארהאן. "Mod" הוקלט על ידי השניים כדואט, שעוסק במצבי הרוח של בני האדם בסיטואציות שונות שהם עוברים במהלך החיים שלהם ודרכי ההתמודדות שלהם בנידון.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.

## וידאו קליפ
הווידאו קליפ הנלווה של "Mod" הועלה לערוץ היוטיוב של זיינפ באסטיק ב-12 בנובמבר 2019, ביום יציאתו של השיר כסינגל. לאורכו, ניתן לראות את השניים כשהם מבלים בעיר הגדולה ועושים דברים משותפים יחד, תוך שמצב הרוח שלהם חיובי ושמח. ישנן סצנות בהן ניתן לראותם כשהם לבושים בלבוש חגיגי ושרים למיקרופון את השיר.

נכון לאוגוסט 2023 עומד מונה הצפיות של הקליפ על למעלה מ-215 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מוסטפא סנדל
קטגוריה:שירי זיינפ באסטיק
קטגוריה:דואטים
קטגוריה:שירים בטורקית
קטגוריה:שירי אהבה
קטגוריה:שירים על כאב לב
קטגוריה:שירים על רגשות
קטגוריה:סינגלים בהוצאת DMC
סורת א-טור

**סורת א-טור** (בערבית: **سورة الطور**, "ההר") היא הסורה ה-52 בקוראן. בסורה זו יש 49 פסוקים, ושמה נגזר מהפסוק הראשון בה, שם מוזכר הר סיני.

## תוכן הסורה
פסוקים 1–28 מדברים על יום הדין, ומתארים את גן העדן והגיהנום. פסוקים 29–43 עוסקים באלו שדחו את מוחמד. בין היתר, מוחמד מאתגר אותם ליצור משהו הדומה לקוראן. על בסיס האיאת הללו ניסחו הוגים מוסלמיים את עקרון האעג'ז אל-קוראן. פסוקים 4–44 עוסקים ביחס בין המוסלמים לבין הלא מוסלמים.

## קישורים חיצוניים

## הערות שוליים

קטגוריה:סורות
זיינפ באסטיק

**זיינפ באסטיק** (בטורקית: **Zeynep Bastık**; נולדה ב-8 ביולי 1993) היא זמרת-יוצרת ושחקנית טורקייה. את הקריירה שלה החלה בשנת 2014, כאשר הוציאה את השיר "Fırça". השיר הפך ללהיט, תוך שבהמשך הוציאה שורה של להיטים נוספים כמו "Her Yerde Sen", "" ו-"Mod".

השיר "Mod" הפך לאחד מהשירים המצליחים ביותר בכל הזמנים בטורקיה, תוך ששהה מספר רב של שבועות במצעד טורקיה טופ 20.

## חיים וקריירה
זיינפ באסטיק נודלה בצ'נקלה, טורקיה ב-8 ביולי 1993. כשהייתה בת שלוש עברה משפחתה לאיזמיר והיא השלימה שם את לימודיה בחטיבת ביניים ובבית ספר תיכון. בשנת 2010 החלה ליצור מוזיקה בצורה מקצועית עם להקת "Jackpot" שפעלה באיזמיר, תוך שהיא עצמה הקליטה מחדש בעיקר שירים ולהיטים ידועים. עד שנת 2012 היא הופיעה עם להקה זו על בערים שונות, ביניהן: איזמיר, אסקישהיר ובורסה. בהמשך, הצטרפה כרקדנית ב-Fire of Anatolia. היא ביצעה קולות רגע בשיר "Lüzumsuz Savaş" של מוראט דלקיליס. בעזרתו של דלקיליס, היא הוציאה את הסינגל הראשון שלה "Fırça" בשנת 2014. השיר הפך ללהיט וצבר למעלה מ-11 מיליון השמעות בספוטיפיי. היא החלה את קריירת הסולו שלה זמן קצר לאחר מכן. בהמשך, היא זכתה לפרסום והוכרה נוספים לאחר שהוציאה גרסת כיסוי לשירו של אז'ל "Felaket". בנוסף, היא ביצעה גרסאות כיסוי למספר שירים אחרים, תוך שרובם היו בעיקר של פיקרי קראייל, הארון קולסק ואמיט סיין. את גרסאות הכיסוי העלתה לערוץ היוטיוב שלה ובזכותם, זכתה להצלחה נוספת.

ביוני 2019 היא הוציאה סינגל עם אניל פיאנצ'י ששמו היה "". השיר הפך ללהיט ובאותם הזמנים השתתפה בתפקידים קטנים בתוכניות טלוויזיה כמו "Adı Mutluluk", "Yasak Elma", "Sil Baştan" ו-"Umuda Kelepçe Vurulmaz". היא זכתה לפופולריות נוספת לאחר שהסינגל שלה "Her Yerde Sen" הפך לשיר הנושא של סדרת הטלוויזיה באותו השם "Her Yerde Sen", ששידור בכורתה היה ב-14 ביוני 2019. השיר הציג מצב רוח תוסס, שהוביל לכך שהוא עצמו הפך ללהיט בטורקיה.

באסטיק הפכה לפרזנטורית של אדידס בשנת 2019 ושל Sunsilk בשנת 2020. לקראת סוף שנת 2019 ותחילת 2020 יצא להיטה "Mod", שהוקלט ביחד עם מוסטפא סנדל. השיר הפך לאחד מהשירים המצליחים ביותר בכל הזמנים כאשר שהה זמן רב בפסגת מצעד טורקיה טופ 20, תוך שביוטיוב צבר למעלה מ-215 מיליון צפיות.

בספטמבר 2020 הוציאה את "Dargın" ביחד עם אמיר ג'אן אירק. בהמשך, יצא השיר "Ara" שזכה להצלחה בין-לאומית כאשר הפך לוויראלי בטיקטוק.

## דיסקוגרפיה

## פילמוגרפיה
### תוכניות טלוויזיה
* 2014: "Sil Baştan"
* 2015: "Adı Mutluluk – Gonca Gül Duran"
* 2016: "Umuda Kelepçe Vurulmaz" (בתפקיד Rüya)
* 2018: "Yasak Elma" (בתפקיד אירם)

## קישורים חיצוניים

* 

## הערות שוליים

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1993
שממית ערבה

**שממית ערבה** (שם מדעי: *Bunopus blanfordii*) היא לטאה ממשפחת השממיתיים, המצויה באזור הערבה בישראל.

## תיאור ותפוצה
שממית הערבה דומה במראה לשממית הבתים, אך בניגוד אליה היא נעדרת כריות הצמדה בקצות האצבעות, ולכן אינה יכולה לטפס על קירות חלקים. צבעה חום או ורדרד, גבה מכוסה בכתמים חומים גדולים ללא דגם אחיד, ועל הגב בולטים הקשקשים המסודרים בטורים.

היא מאכלסת מגוון מצומצם של בתי גידול, ונמצאת לרוב בבתי גידול מישוריים המאופיינים בחצץ או בקרקע חולית. בארץ חיה באזור אילת ובדרום הערבה, וניתן למוצאה גם במספר מדינות במזרח התיכון ובדרום אסיה: איראן, איחוד האמירויות הערביות, אפגניסטן, טורקמניסטן, כוויית, מצרים, סוריה, עומאן, עיראק, פקיסטן וערב הסעודית.

## התנהגות וביולוגיה
שממית הערבה ניזונה מחסרי חוליות קטנים, ופעילה בשעות הלילה בלבד. מתרבה בעונת הקיץ בכמה מחזורי רבייה, כאשר בכל מחזור מוטלות עד שתי ביצים בגומחה הנחפרת באדמה.

## לקריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 52-53

## קישורים חיצוניים

קטגוריה:שממיתיים
קטגוריה:ארץ ישראל: שממיתיים
קטגוריה:ערב הסעודית: זוחלים
קטגוריה:סוריה: זוחלים
קטגוריה:עומאן: זוחלים
קטגוריה:כווית: זוחלים
קטגוריה:איחוד האמירויות הערביות: זוחלים
שוגאליי 2

**שוּגַאלֵיי 2** (ברוסית: **Шугалей 2**) הוא סרט פעולה רוסי-תוניסאי שביים מקסים בריוס, שהוכרז ב־6 בספטמבר 2020. הסרט מבוסס על סיפורם האמיתי של שני רוסים שנלכדו על ידי חמושים בלוב.

## רקע
ב-5 ביולי 2019 נעצרו שני רוסים בלוב - סוציולוג, ראש קבוצת מחקר של הקרן להגנת הערכים הלאומיים מקסים שוגאליי והמתורגמן שלו סאמר חסן עלי סויפאן (הקרן הואשמה בעבר בהתערבות במספר מערכות בחירות במדינות אפריקה) שמואשמים בניסיון להשפיע על הבחירות לנשיאות.

במשרד התובע הכללי של הממשלה הזמנית של לוב בטריפולי אומרים שהרוסים ניסו להשיג פגישה עם סייף אל-אסלאם קדאפי. בפרט, הם הצליחו לבקר פעמיים את הפוליטיקאי בביתו בזינטנה. משרד החוץ הרוסי הגיש בקשה רשמית למשרד החוץ הלובי לבירור נסיבות המעצר. לרוסים לא הועמד עורך דין ולא דווח לצוות השגרירות. דיפלומטים רוסים הביעו מחאה לשלטונות לוב. ראש הקרן להגנת הערכים הלאומיים אלכסנדר מלקביץ' אמר כי "אף אחד לא מתבייש שאין בחירות". מלקביץ' ציין כי לוב אפילו לא העבירה חוק בחירות, שבהפרתו מואשמים הרוסים.

ב-22 ביולי הופיע מידע כי עורכי דין מלוב מסרבים לעבוד עם הרוסים, משום שכל מי שלפחות איכשהו יצר איתם קשר, ניסה לעזור או לברר מה עלה בגורלם. במקביל אמרו בקרן כי עובדיהם עונו בכלא והמשבר כונה "סחיטה פוליטית".

ב-1 במאי 2020 יצא הסרט "שוגאליי", שצולם ביוזמה ובתמיכת הקרן להגנת הערכים הלאומיים. ראש הקרן, אלכסנדר מלקביץ', העוקב באופן פעיל אחר גורלם של הרוסים שנלכדו מקסים שוגאליי וסמר סויפאן ומשתתף בחלקם בשחרורם, אמר כי הקרנת הסרט צריכה לערב את הציבור בסיפורם ולעזור גם בניהול משא ומתן על חזרתם. השניים שוחררו לבסוף לאחר צאת הסרט, בדצמבר 2020.

## עלילה
הסרט מתרחש שנה לאחר החלק הראשון. מקסים שוגאליי וסמר סויפאן עדיין מוחזקים בכלא מטיגה על ידי חמושים המזוהים עם ממשלת האחדות הלאומית של פאיז א-סראג'. יריבו, פילדמרשל ח'ליפה חפתר, כתוצאה מתחילת המעורבות הטורקית, משהה את המתקפה על טריפולי ומורה לסגת לקו סירטה-ג'ופרה, שבו הקרבות העיקריים מתרחשים.

כוחות סראג' ותומכיו ממדינות המערב משתמשים בתקשורת הרוסית הליברלית כדי להעביר באמצעותם את רעיון הריגול של אסירים נגד השלטונות הטריפוליטאניים. במקביל, שוגאליי וסויפאן מאולצים להודות באיסוף מודיעין במהלך משימתם הסוציולוגית, אך הם לא מסכימים. בינתיים, מקסים משחרר חדשות, כולל מידע על אורח חייהם של החמושים ושותפיהם, שנאספו במהלך המאסר. בשלב מסוים למדו החמושים על ערוצי התקשורת של שוגאליי ומעלימים כל מי שהשתתף בהעברת המסרים.

ברגע זה, פייז סראג' נקלע למצב קשה בגלל הרוסים, שכן מצד אחד לא ניתן לשחרר אותם, משום שהאסירים יכולים לחשוף נתונים מסוכנים. כמו כן, לא ניתן להרוג את שוגאליי וסואיפן מכיוון שהדבר יביא לסיבוכים שונים. ואז הוחלט להעביר את האסירים מהכלא המיליטנטי לתנאים נוחים יותר. לאחר מכן, דיפלומטים רוסים שעסקו בנושא שחרור בני ארצם מאבדים מידע על מקום הימצאם של האסירים.

הסרט מסתיים בכתוביות הקובעות כי גורלם של שוגאליי וסויפאן נותר עלום.

## שחקנים ודמויות

## קישורים חיצוניים

* הקרנה פרטית של הסרט "שוגאליי-2" החלה בסנקט פטרבורג // רוסבלט, 3 בספטמבר 2020

## הערות שוליים

קטגוריה:סרטי 2020
קטגוריה:סרטי דרמה רוסיים
קטגוריה:סרטי פעולה רוסיים
קטגוריה:סרטי הרפתקאות רוסיים
קטגוריה:סרטי טלוויזיה רוסיים
קטגוריה:NTV: תוכניות וסדרות
קטגוריה:סרטים רוסיים המבוססים על סיפור אמיתי
בילבורד טורקיה

**בילבורד טורקיה** (בטורקית: **Billboard Türkiye**) היה מגזין בשפה הטורקית שפעל תחת מגזין הבילבורד בטורקיה והיה אחראי על פרסום המצעדים במדינה, כמו גם על פרסום המצעדים הבינלאומיים במדינה. המגזין עסק בעולם המוזיקה הטורקי ופורסם מדי שבוע.

את המגזין ייסדו בנובמבר 2006 וסגירתו הייתה בשנת 2010.

## המצעדים הטורקיים
מגזין בילבורד טורקיה פרסם את טורקיה טופ 20; מצעד טורקי רשמי לשירים בינלאומיים שאינם טורקיים. "רדיו בילבורד" שידר את המצעד בתחנת הרדיו 87.7 Rokket FM (איסטנבול). המצעדים הללו היו למצעדים הרשמיים של שירים בינלאומיים בטורקיה. המצעדים עודכנו בכל יום שני באתר ובמגזין. החל מספטמבר 2009 הפכו המצעדים למצעדים חודשיים בלבד.

בילבורד טורקיה היו אחראים לפרסם גם את מצעד טורקיה טופ 20, שמכיל בתוכו שירים טורקיים בלבד והוא המצעד הרשמי לשירים בטורקיה.

המגזין הפסיק את פועליו בשנת 2010.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כתבי עת העוסקים בתקשורת המונים
קטגוריה:בילבורד
Time 'n' Place

**Time 'n' Place** הוא אלבום האולפן השני של להקת האינדי פופ הבריטית קרו קרו בוניטו. האלבום יצא לאור ב-1 באוקטובר 2018 דרך חברת התקליטים Polyvinyl Record Co. להוצאת האלבום, שהופק על ידי חבר הלהקה גאס לובן, קדמו הסינגלים "Only Acting" (שנכלל גם במיני-אלבום של הלהקה, TOTEP), "Time Today" ו-"Make Believe". באלבום זה ניכר שינוי מסגנונה הקודם של הלהקה, והוא מכיל מוזיקת אינדי רוק ודרים פופ.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי אינדי רוק
סימגה

**סימְגֶה סָאֶן** (בטורקית: **Simge Sağın**; נולדה ב-8 באוגוסט 1981) היא זמרת-יוצרת ומלחינה טורקייה. את הקריירה שלה החלה בשנת 2011, כאשר הוציאה את המיני-אלבום הראשון שלה *[[Yeni Çıktı]]*. בין היתר הוציאה את אחד מהשירים הטורקיים המצליחים ביותר בכל הזמנים "Miş Miş".

היא נולדה בשישלי, איסטנבול ולאחר שהחליטה שהיא רוצה לעסוק במוזיקה ובתמיכת אביה, נרשמה לקונסרבטוריון הממלכתי הטורקי של איסטנבול באיסטנבול ולמדה מוזיקה. לאחר סיום לימודיה, הייתה סולנית גיבוי עבור זמרי פופ רבים לפני שהוציאה את המיני-אלבום הראשון שלה *[[Yeni Çıktı]]* בשנת 2011, בעזרתו של ארדם קיני. הופעת הבכורה שלה לא הנפיקה לה את ההצלחה לה ציפתה והפריצה שלה הגיעה ארבע שנים לאחר מכן, עם הסינגל "Miş Miş", שהפך ללהיט מספר אחד בטורקיה טופ 20, שם שהה במשך ארבעה שבועות. לאחר צאתם של "Yankı" ו-"Ben Bazen", היא המשיכה לזכות להצלחה חסרת תקדים וזאת בנוסף לכך ששירה "Öpücem" הפך ללהיט מספר אחד במצעד של טורקיה גם כן. אלבום האולפן הראשון שלה, *[[Ben Bazen]]*, יצא בשנת 2018 והיא זכתה לשבחים ממבקרי המוזיקה על הגוון המוזיקלי הייחודי שלה.

סימגה, שהושפעה בעיקר מסזן אקסו, הוציאה בדרך כלל שירי דאנס-פופ. מאז 2015 שיריה זכו להצלחה רבה בטורקיה תוך שהיא עצמה הפכה לאמנית השנייה המושמעת ביותר בטורקיה מבחינת סטרימינג והשמעות. היא זכתה בשלושה פרסי פרפר הזהב ובשני פרסי המוזיקה של רדיו בוגאזי וקיבלה מועמדויות בטקסי פרסים נוספים.

## קריירה
את הקריירה שלה החלה סימגה בשנת 2011, כאשר הוציאה את מיני-אלבום הבכורה שלה, *[[Yeni Çıktı]]*. המיני-אלבום זכה להצלחה מתונה, אך לא להצלחה לה היא כיוונה. בעקבות כך, היא חדלה מלהוציא מוזיקה עד שבשנת 2014 הוציאה את סינגל הבכורה שלה "Bip Bip", שכשל מבחינה מסחרית. בשנת 2015, הגיעה הפריצה הגדולה שלה כאשר הוציאה את הלהיט "Miş Miş", שהפך לאחד מהשירים הטורקיים המצליחים ביותר בכל הזמנים. הקליפ של השיר צבר למעלה מ-200 מיליון צפיות, מה שהופך אותו לאחד מהקליפים הטורקיים הנצפים ביותר בכל הזמנים. השיר עצמו כבש את פסגת מצעד טורקיה טופ 20 ושהה שם במשך ארבעה שבועות; אחד מהשירים הבודדים באותם הזמנים שהצליחו לעשות זאת.

בשנת 2016, הוציאה את הלהיט "Yankı", שהצליח להגיע למקום השני במצעד של טורקיה טופ 20 והפך ללהיט ענק בטורקיה. באותה השנה הוציאה את הלהיט "Kamera". בשנת 2017, יצא השיר "Prens & Prenses" שזכה להצלחה נאה, אך לא הצליח לשחזר את הצלחת הסינגלים הקודמים שלה. בהמשך, הוציאה את הלהיט "". השיר צבר למעלה מ-135 מיליון צפיות.

את המשך הקריירה שלה עשתה כאשר הוציאה את הסינגל "Ben Bazen", שהפך לאחד מהשירים הטורקיים המצליחים ביותר בשנת 2018. השיר צבר למעלה מ-60 מיליון צפיות ותיפקד כסינגל הראשון מתוך אלבום הבכורה המצליח שלה בעל אותו השם, *[[Ben Bazen]]*. מיד לאחר מכן הוציאה את הלהיט "Öpücem", שהפך גם הוא לאחד מהשירים הטורקיים המצליחים והנצפים ביותר בכל הזמנים וזאת בנוסף לעובדה שצבר למעלה מ-135 מיליון צפיות. בשנת 2019, הוציאה את הסינגל המצליח "As Bayrakları", שהגיע למקום הרביעי בטורקיה טופ 20.

## דיסקוגרפיה
### אלבומי אולפן

## פילמוגרפיה
* 2016: "Her Şey Aşktan" 2 9 16 23 - 30 aug 2022 saat 20:00 show tv'de basliyor

## קישורים חיצוניים

* 

## הערות שוליים

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:מוזיקאיות טורקיות
קטגוריה:מפיקות מוזיקליות טורקיות
קטגוריה:פזמונאיות טורקיות
קטגוריה:טורקיות שנולדו ב-1981
קטגוריה:טורקים שנולדו ב-1981
ברברה לגואה

**ברברה לגואה** (באנגלית: **Barbara Lagoa**; נולדה ב-2 בנובמבר 1967) היא עורכת דין ומשפטנית אמריקאית. היא מכהנת כשופטת בבית המשפט הפדרלי האחד עשר לערעורים של ארצות הברית. לפני שמונתה לשופטת פדרלית, הייתה האישה ההיספנית הראשונה שמונתה לבית המשפט העליון של פלורידה.

## חיים אישיים
ברברה נשואה לעורך הדין פול סי האק ג'וניור, אשר אביו הוא השופט המחוזי פול האק. ללגואה ובעלה שלוש בנות, כולל תאומות. לגואה היא קתולית מאמינה.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:עורכות דין אמריקאיות במאה ה-20
קטגוריה:שופטי בתי המשפט של מדינת פלורידה
קטגוריה:שופטות בתי המשפט הפדרליים של ארצות הברית
קטגוריה:שופטי בתי המשפט הפדרליים לערעורים של ארצות הברית
קטגוריה:אמריקאים ממוצא קובני
קטגוריה:בוגרות אוניברסיטת פלורידה הבין-לאומית
קטגוריה:בוגרי אוניברסיטת פלורידה הבין-לאומית
קטגוריה:בוגרות בית הספר למשפטים באוניברסיטת קולומביה
קטגוריה:בוגרי בית הספר למשפטים באוניברסיטת קולומביה
קטגוריה:מיאמי: אישים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
Miş Miş

"**Miş Miş**" (בעברית: "**בֵּלָה בֵּלָה**") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-11 ביוני 2015, בהוצאת חברת התקליטים דואן מיוזיק קומפני כסינגל שלא מתוך אלבום. השיר הפך ללהיט בין-לאומי, אך עם זאת הוחלט שלא לכלול אותו באלבום הבכורה של סימגה.

השיר הגיע למקום הראשון בטורקיה טופ 20.

## רקע וכתיבה
השיר נכתב והופק על ידי אוזן בייראשה וסיבל אלגן. בשנת 2011, הוציאה סימגה את מיני-אלבום הבכורה שלה *[[Yeni Çıktı]]*, שלא זכה להצלחה לה ציפתה ולאחר מכן, החליטה להוציא את "Bip Bip", כסינגל הבכורה שלה, שכן הצליח ביוטיוב כאשר צבר למעלה מ-54 מיליון צפיות. לאחר מכן, יצא השיר הזה כסינגל השני שלה וכסינגל המצליח ביותר שלה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות.

## וידאו קליפ
הווידאו קליפ הנלווה של "Miş Miş" הועלה לערוץ היוטיוב של netd müzik ב-22 בספטמבר 2015, ביום יציאתו של השיר כסינגל. בתחילתו, ניתן לראות את סימגה כשהיא הולכת ברחובות העיר, תוך שמסביבה התושבים מבצעים את פעולותיהם היומיומיות כמו תליית כביסה וכדומה. בהמשך, ניתן לראותה כשהיא רוקדת יחד איתם.

נכון לאוגוסט 2023 עומד מונה הצפיות של הקליפ על למעלה מ-235 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סימגה
קטגוריה:שירים בטורקית
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת DMC
פטי ואפ

**ווילי ג'וניור מקסוול השני** (באנגלית: **Willie Junior Maxwell II**; נולד ב-7 ביוני 1991) הוא ראפר וזמר אמריקאי הידוע בשם הבמה **פטי ואפ** (באנגלית: **Fetty Wap**). מקסוול צבר הכרה בינלאומית בעקבות סינגל הבכורה שלו Trap Queen, שזכה לאהדה ולהצלחה רבה ואף הגיע למעמד יהלום בארצות הברית. לאחר הוצאת הלהיט, חתם מקסוול על חוזה עם חברת התקליטים 300 אנטרטיינמנט, ומאוחר יותר עם Atlantic Records. אלבום הבכורה שלו הנושא את שמו, שכלל את הלהיט יחד עם השירים "679" ו-"My Way" שזכו גם הם להצלחה בארצות הברית, יצא לאור בספטמבר 2015 והגיע לפסגת מצעד האלבומים האמריקאי בילבורד 200. שירו "" עם פיפת' הרמוני זכה להצלחה בינלאומית.

## דיסקוגרפיה
### אלבומי אולפן
* 2015: Fetty Wap

### מיקסטייפים
* 2014: Up Next
* 2015: Zoo Style
* 2015: Coke Zoo
* 2016: Zoo '16
* 2016: Money, Hoes & Flows
* 2016: Zoovier
* 2017: For My Fans 2
* 2018: For My Fans 3: The Final Chapter
* 2018: Bruce Wayne
* 2020: Trap & B

## קישורים חיצוניים

* 

## הערות שוליים

קטגוריה:אמני אטלנטיק רקורדס
קטגוריה:ראפרים אמריקאים
קטגוריה:זוכי פרס המוזיקה של בילבורד
קטגוריה:אמריקאים שנולדו ב-1991